Nye tal fra Udlændingestyrelsen for antallet af flygtninge i danske kommuner næste år afslører,  at der kommer langt flere flygtninge end forventet. Hidtil har det heddet sig, at Danmark skulle modtage 12.000 flygtninge i 2016, men nu er tallet altså oppe på 17.000.  Nordjylland skal modtage 2445, og ud agf dem kommer Aalborg formentligt til at tage i mod 855. Aalborg er dermed den kommune, der skal modtage allerflest flygtninge. - De nye landstal skyldes naturligvis den meget store tilstrømning til Danmark. En stor del af disse flygtninge er allerede i landet som asylansøgere, men får først afgjort deres sag i 2016. Jeg er klar over, at kommunerne står med en stor opgave, hvilket er årsagen til, at vi nu giver kommunerne bedre muligheder for midlertidige boliger, hvor flere eksempelvis kan indkvarteres i samme værelse. På længere sigt håber jeg dog, at vi vil se et fald i tilstrømningen til landet, når vores asylstramninger for alvor slår igennem, siger Udlændinge -, integrations - og boligminister Inger Støjberg (V). Kommunerne får tilbuddet om at indgå frivillige aftaler om en anden fordeling. Tager de ikke i mod det, bliver antallet af flygtninge fordelt efter udlændingestyrelsens beregninger. Her kan du se Udlændingestyrelsen fordeling af flygtninge i Nordjylland:

Referat:
Nordjylland kommer i 2016 til at modtage flere flygtninge end forventet, og Aalborg er den kommune på landsplan, der skal modtage flest flygtninge.